གསང་བདག་ཉི་མ་མདུང་གང་མ་གཡའ་བཟང་ལུགས་ཀརྨ་ཆགས་མེད་ནས་བརྒྱུད་པའི་ཁུངས་བཙུན་གྱི་དམིགས་འདོན་ཁ་གསལ་ཁྱེར་བདེར་
བཀོད་པ་བཞུགས།།

གསང་བ་དག་དཔའ་བོ་བླ་མ་རྗེར།།བཏུད་ནས་ཉམས་ལེན་རྒྱན་ཁྱེར་བཤད།།དེ་ལ་འདིར་ཕྱག་ན་རྡོ་རྗེ་ཉི་མ་མདུང་གང་མའི་བསྒོམ་བཟླས་ཉམས་སུ་ལེན་པར་འདོད་པས་ཟླ་བ་གང་ཡང་རུང་བའི་ཉེར་དགུ་ནས་
བཟུང་།ཕྱི་མའི་ཉེར་དགུའི་བར་དགོངས་རེ་བཞིན།ཉི་མ་མདུང་གང་ཙམ་ཡོད་པའི་དུས་ངེས་པར་སྒྲུབ་པོ་བླ་གབ་མེད་པར།ཁ་ནུབ་ཏུ་བལྟས་ཀྱིས་འཁོད་པའི་མདུན་དུ་དྲང་སྲོང་གི་འབུལ་གཏོར་དམར་པོ་ཟུར་གསུམ་མཐེབ་
གྱིས་བརྒྱན་པ།མཉྫི་འམ།རྡོ་ལེབ་ལྟ་བུའི་ཁར་བཞག་སྐྱབས་སེམས་ནི།བླ་མ་དཀོན་མཆོག་གསུམ་ལ་སྐྱབས་སུ་མཆི།།འགྲོ་བའི་དོན་དུ་གསང་བའི་བདག་པོ་བསྒྲུབ།ལན་གསུམ།བདག
བསྐྱེད་ནི།ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿསྭདྡྷཿརྦ་ཤུདྡྷོ྅ཧཾ།སྟོང་པའི་ངང་ལས་རྒྱ་མཚོ་ཆེན་པོའི་དབུས།།རི་རབ་རྩེ་མོར་སྒྲ་ཚོགས་པ་ད་ཧིའི་སྟེང་།།རང་ཉིད་ཏྲཱུཾ་ལས་གསང་བདག་
སྐུ་མདོག་མཐིང་།།ཞལ་གཅིག་ཕྱ།གཉིས་ཁྲོ་བོའི་ཆས་རྣམས་རྫོགས།།རྡོ་རྗེ་ཕྱར་ཞིང་བསྡིགས་མཛུབ་སྦྲུལ་ཞགས་གདེངས།།ཞབས་གཉིས་བརྐྱང་བསྐུམས་མེ་དཔུང་ཀློང་ན་
འགྱེངས།།འབྲུ་གསུམ་གྱིས་མཚན་ཡེ་བསྟིམ་དབང་རྫོགས་གྱུར།།ཅེས་གསལ་གདབ་ཅིང་།ཨོཾ་བཛྲ་པཱ་ཎི་ཨརྦྦཾ།པཱ་དྱཾ།པུཥྤེ།དྷཱུ་བེ།ཨཱ་ལོ་ཀེ།གརྦྷེ།ནི་བི་དྱ།ཤབྡ་པྲ་ཏཱིཙཱ་

སྭཱ་ཧཱཿས་ཅད།ལྕང་ལོ་ཅན་གྱི་གནས་མཆོག་དམ་པ་ན།།གསང་སྔགས་རིགས་སྔགས་ཀུན་གྱི་བདག་པོ་སྟེ།།ལོག་འདྲེན་བགེགས་ཀྱི་ཚོགས་རྣམས་འཇོམས་མཛད་པ།།
ཅོམ་ལྡན་རྡོ་རྗེ་འཛིན་ལ་ཕྱག་འཚལ་བསྟོད།།ཅེས་བསྟོད།བཟླས་པ་ནི།ཐུགས་ཀར་ཉི་སྟེང་ཧཱུཾ་མཐར་སྔགས་ཕྲེང་མཐིང་།།རང་སྒྲ་དང་བཅས་འཁོར་བའི་འོད་ཟེར་གྱིས།།མཁའ་
ཁྱབ་རྒྱལ་བའི་བརྒྱུད་བསྐུལ་ཐམས་ཅད་ཀྱང་།།གསང་བདག་སྐུ་གསུང་ཐུགས་ཀྱི་ཕྱག་རྒྱར་བཞེངས།།བདག་ཐིམ་ཐུགས་རྗེའི་ནུས་སྟོབས་རྫོགས་པར་གྱུར།།ཅེས་པའི་དམིགས་གནད་དང་
ལྡན་པས།ཏདྱ་ཐཱ།ཨོཾ་ནཱི་ལ་མྦཱ་ར་དྷ་ར་བཛྲ་པཱ་ཎི་ར་ཛྙཱ་པ་ཡ་ཏི་སྭཱ་ཧཱ།།ཅེས་བ༅ཡ།མདུན་དུ་དྲང་སྲོང་བསྐྱེད་པ་ནི།རང་མདུན་ཁྲག་མཚོ་གྲུ་གསུམ་ནང་དུ་ནི།།རཱ་ཧུ་ལ་ཉིད་དུད་
མགོ་དབུ་པའི།།འོག་མ་གསུམ་བསྡིགས་བར་མ་དེ་དང་མཚུངས།།དེ་སྟེང་ཉིས་བརྩེགས་སྟེང་དུ་བྱ་རོག་གདོང་།།མགོ་ལུས་མིག་གང་སྐུ་སྤད་སྦྲུལ་དུ་འཁྱིལ།།ཕྱག་བཞི་དང
པོཐལ་སྦྱར་འོག་མའི་གཡས།།སྦྲུལ་ཞགས་གཡོན་པས་མདའ་ལྔ་རྭ་གཟུ་ཐོགས།།ཟོད་སྦྲུལ་ལ་སོགས་ཁྲོ་བོའི་ཆས་རྣམས་རྫོགས།།འདུད་ཟིལ་གདོང་གླང་བོང་ཚད་ཚོན་གང

པ།།ཅི་ལྟར་བསྒོ་བ་ཐམས་ཅད་ཉན་པར་གྱུར།།བཟས་དམིགས་ནི།རང་ཉིད་གསང་བདག་ཐུགས་སྲོག་འོད་ཟེར་དང་།།ཞལ་ནས་སྔགས་རྣམས་རིམ་འཕྲོས་རཱ་ཧུ་ལའི།།གནས་རྣམས
ལ་ཐིམ་གདུག་རྩུབ་དུག་རྣམས་ཞི།།བསྙེན་སྔགས་ལྔ་བཅུས་སྲོག་སྙིང་ཕྱག་མཚན་རྣམས།།རང་ལ་ཕུལ་ཏེ་ཤིན་ཏུ་དགའ་གུས་འདུད།།བདུན་ཅུས་ཞལ་བརྒྱད་རྩ་བའི་ཞལ་ལ་ཐིམ།།
གོ་ལྔས་འོག་མའི་ཕྱག་གཉིས་རྩ་ཕྱག་དང་།།སྦྲུལ་མཇུག་ཁོང་ཐིམ་རྐང་པ་གཉིས་ཀྱང་སྐྱེས།།ལུས་ཀྱི་མིག་རྣམས་རྩ་བའི་མིག་ལ་ཐིམ།།ཁྲོ་བོའི་རྒྱན་རྣམས་རིན་ཆེན་རྒྱན་ཆར་གྱུར།།
བརྒྱ་རྩས་ཁྲག་མཚོ་སྐམ་ཞིང་པད་གདན་སྟེང་།།ཁོ་ཉིད་དཀར་པོ་ཟླ་ཤེལ་ལྟ་བུའི་ལུས།།ལྷ་ཡི་ཆ་ལུགས་མཚར་སྡུག་མཛེས་ལྡན་གྱུར།།བཛྲ་བྱའི་སྔགས་ནི།ཨོཾ་ཉི་མ་ནན།ཟླ་བ་ནན།
ཀླད་པ་ནན།སྟེང་མགོ་ནན།གཞི་རྫི་ལྟག་ཁུང་ནན།ཨེ་ཙི་ཏྲ་མ་དྲ་ཟློག།ཨེ་ནཱ་ག་ཤིག།ནཱ་ག་སོད།ནཱ་ག་སློང་།ནཱ་གའི་མགོ་ལཱ་ནན།།ཞེས་གོང་གི་དམིགས་གནད་དང་སྦྱར་སྲོག་གཡས།ཕྲག་གཡོན་
མགོ་བོ་ཐམས་ཅད་ཀྱི་ཕྱི་གཙུག་ནུ་ཕྲག་ཏུ།ག་ལུང་དུ།མགྲིན་པར།མགོ་བོ་འོག་མ་གསུམ་གྱི་དཔྲལ་བར།བར་མ་གསུམ་གྱི་དཔལ་བར།སྟེང་མ་གཉིས་ཀྱི་དཔྲལ་བར་།བྱ་རོག་གི་དཔྲལ་བར།མཚན།ཏེ་བརྒྱ་རྩ་བརྒྱད་བཀྲ།མཐར་གཏོར་མ་ཆུགཙ

གིས་ཟན་ལ།ཨོཾ་ཨ་མྲྀ་ཏེ་ཧཱུྃ་ཕཊ་ཀྱིས་བསང།སྭ་བྷཱ་ཝས་སྦྱང་།ཨ་ཀཱ་རོ་ལན་གསུམ་གྱིས་བརླབ།ཨོཾ་ཀེ་ཏ་ཀེ་ཏ་རཱ་ཧུ་ལ་པཱུ་ཛ་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི།།ཕན་གསུམ་གྱིས་བསྔོས།
ཨོཾ་ཀེ་ཏ་ཀེ་ཏ་རཱ་ཧུ་ལ་ས་པ་རི་ཝཱ་ར་བཛྲ་ཨ་གྣི་པུཥྤེ་དྷཱུ་པེ་ཨ་ལོ་ཀེ་གརྦྷེ་ནི་ཝི་དྱཱ་ཤཔྟ་ཨཱཿཧཱུཾ་གིས་མཆོད།ཕྱག་ན་རྡོ་རྗེའི་བཀའ་ཉན་པས།།མཐུ་སྟོབས་ནུས་པ་བསམ་མི་ཁྱབ།།རཱ་ཧུ་ལ་ཞེས་
རབ་གྲགས་པའི།།སྲུང་མ་ཁྱོད་ལ་བདག་བསྟོད་དོ།།ཅེས་བསྟོད།བདག་ཅག་དཔོན་སློབ་མི་ནོར་བཅས།།སྟེང་གདོན་གཟའ་ཡི་གནོད་པ་སོགས།།གདོན་དང་བགེགས་དང་ནད་ཀུན་ལས།།
བྱང་ཆུབ་པར་དུ་སྲུང་པར་མཛོད།།ཅེས་ཟིན་ལས་བཅོལ།རཱ་ཧུ་ལ་ཡིས་ཁས་བླངས་ནས།།རྒྱ་མཚོའི་ཕར་འགྲམ་སོང་བར་གྱུར།།རཱ་ཧུ་ལ་ས་པ་རི་ཝཱ་ར་གཙུས་གཤེགས།གཏོར་མ་ནུབ་ངོས་སུ་དོར།
ཁོར་གསུམ་མི་དམིགས་དང་མཉམ་པའ།།ཐམས་ཅད་སྟོང་ཉིད་ཆེན་པོར་བཞག།བདག་བསྐྱེད་བསྡུ་ལྡང་ནི།རང་ཉིད་ཐུགས་སྲོག་ཧཱུྃ་ལ་ཐི་མ།།ཧཱུྃ་ཡང་གྱེན་རྫོགས་མི་དམིགས་པ།།འོད་གསལ་ལ་ཞུགས་
ཐུགས་རྗེའི་རྩལ།།ཡེ་ཤར་གསང་བདག་ལྕག་ཀྱར་བཞེངས།།སྲས་སྲུང་གོ་བགོ་ནི།འབྲུ་གསུམ་རྡོ་རྗེའི་གོ་ཆས་བསུང་།ཨོཾ་ཨཱཿཧཱུཾ་བཛྲ་ཀཱ་ཝཱ་ཙི་རཀྵ་ཧཾ།།བཟོ་སོན་ནི།དགེ་བ་འདི་ཡིས་སྲུར

དུ་བདག།གསང་བའི་བདག་པོ་འགྲུབ་གྱུར་ནས།།འགྲོ་བ་གཅིག་ཀྱང་མ་ལུས་པ།།ཁྱེད་ཀྱི་ས་ལ་འགོད་པར་ཤོག།ཅེས་བརྗོད།དེ་ལྟར་ཚུལ་བཞིན་ཉམས་སུ་བླངས་པས།སྐྱེ་བ་འབུམ་ཆ་གསུམ་དུ་
གའི་གནོད་པ་མི་འཟུང་བར་གསུངས་ཤིང་།ཆགས་མེད་ཞབས་ཀྱིས།ཟླ་བ་དགུ་ལ་མ་ཆགས་ན་ལག་བླངས་མའོ།།ཞེས་གསུངས་པ་གཉིས་ཀ་མི་འགལ་ཞིང་དོན་ལ་གནས་པ་ཡིན་ནོ།།ཞེས་པའང་ཉེར་མཔོའི་ཆ་རྒྱན་དུ།
མཁས་གྲུབ་ཆགས་མེད་ཞབས་ཀྱི་གསུང་ལ།རྩ་བའི་གཞུང་དང་།མན་ངག་གི་ཡིག་རྟིང་རྣམས་ཀྱི་སྒོམ་དོན་གསལ་བར་བྱས་ཏེ།སངས་རྒྱས་ཀརྨ་པའི་སྐྱེས་རབས་འཛིན་པ་བཅོ་ལྔ་པས་ཆ་ཆེན་པོའི་མཆུ་ཐའི་དམར་ཕྱོགས་ཀྱི་བཟང
པོ་གསུམ་པར་ཚུར་མདོའི་ཡང་དབེན་ལྷུན་གྲུབ་པོ་ཟང་དུ་སྦརང་བའི་ཡི་གེ་གཉིས་པར་འགོད་པ་ནི་འཇམ་ཚུལ་གྱིས་བགྱིས་པ་དགེ་ཡེགས་འཕེལ།།།།